b'\n_START_ARTICLE_\nEmisijski kupon\n_START_PARAGRAPH_\nEmisijski kupon je splo\xc5\xa1en izraz za trgovanje s potrdilom oziroma dovoljenjem, ki predstavlja pravico do izpusta ene tone ogljikovega dioksida ali drugega toplogrednega plina enake mase. _NEWLINE_Emisijski kupon in njegovo tr\xc5\xbei\xc5\xa1\xc4\x8de pomenita nacionalni in mednarodni poizkus ubla\xc5\xbeitve rasti toplogrednih plinov. Cilj vspostavitve trgovanja z emisijskimi kuponi je dovoliti tr\xc5\xbenim mehanizmom pogon industrijskih in komercialnih procesov v smeri manj\xc5\xa1ih emisij ogljikovega dioksida in drugih toplogrednih plinov, kot v primeru procesov, kjer cena za izpuste ni dolo\xc4\x8dena. Ker ti projekti ubla\xc5\xbeitve izpustov generirajo emisijske kupone je lahko ta pristop uporabljen pri financiranju zmanj\xc5\xa1evalnih shem izpustov med razli\xc4\x8dnimi partnerji po svetu. Veliko podjetij prodaja emisijske kupone komercialnim in individualnim strankam, ki imajo interes zni\xc5\xbeevanja emisij svojih dejavnosti na prostovoljni bazi. Kupci in prodajalci lahko uporabljajo trgovalno platformo za CarbonTradeExchange, ki predstavlja borzo za emisijske kupone.\n_START_SECTION_\nOzadje\n_START_PARAGRAPH_\nSe\xc5\xbeiganje fosilnih goriv je glavni vir industrijskih emisij toplogrednih plinov, \xc5\xa1e posebej za industrijske panoge ki proizvajajo energijo, cement, jeklo, tekstil, gnojila ter panoge, ki se zana\xc5\xa1ajo na fosilna goriva (premog, elektriko iz premoga, zemeljskega plina in nafte). Glavni toplogredni plini, ki jih te industrije proizvedejo so ogljikov dioksid, metan, du\xc5\xa1ikov oksid, fluorirani ogljikovodiki (HFC). Ti plini pove\xc4\x8dujejo sposobnost zadr\xc5\xbeevanja infrarde\xc4\x8de energije v atmosferi in s tem vpliva na podnebje._NEWLINE_Koncept emisijskih kuponov je nastal kot posledica ve\xc4\x8dje ozave\xc5\xa1\xc4\x8denosti glede nadzora nad emisijami. Mehanizem za nadzor je bil formaliziran v Kjotskem sporazumu, ki predstavlja mednarodni dogovor 170 dr\xc5\xbeav sveta. Tr\xc5\xbeni mehanizmi so bili dolo\xc4\x8deni kasneje na konferenci v Marake\xc5\xa1u.\n_START_SECTION_\nDovoljenja za emisije\n_START_PARAGRAPH_\nV Kjotskem protokolu so kvote za toplogredne pline za razvite Annex1 dr\xc5\xbeave navedene kot dodeljene koli\xc4\x8dine v prilogi Annex B. Velikosti za\xc4\x8detnih dodeljenih koli\xc4\x8din so izra\xc5\xbeene v posameznih enotah, ki se imenujejo za\xc4\x8detne dodeljene enote (AAU) od katerih vsaka enota predstavlja pravico do emisije ene tone ekvivalenta ogljikovega dioksida. Te enote so zapisane v nacionalnem registru posamezne dr\xc5\xbeave._NEWLINE_Nadalje te dr\xc5\xbeave dolo\xc4\x8dijo kvote na emisije naprav, ki jih vodijo lokalna podjetja, organizacije in drugi subjekti. Dr\xc5\xbeave to upravljajo s pomo\xc4\x8djo svojih nacionalnih registrov, ki jih je potrebno potrjevati in voditi v skladu z UNFCCC. Vsak upravljavec ima dodatek kuponov, kjer vsak kupon dovoljuje izpust ene metri\xc4\x8dne tone ogljikovega dioksida ali drugega toplogrednega plina. Operaterji, ki ne porabijo celotne kvote dodeljenih emisijskih kuponov, lahko te kupone prodajo na odprtem tr\xc5\xbei\xc5\xa1\xc4\x8du podjetjem, ki pri\xc4\x8dakujejo prese\xc5\xbeek emisij. Ker povpra\xc5\xa1evanje po energiji s \xc4\x8dasom nara\xc5\xa1\xc4\x8da, morajo emisije \xc5\xa1e vedno ostati v okviru dovoljenih. Ta sistem dovoljuje industriji prilagodljivost in predvidljivost pri na\xc4\x8drtovanju izpustov._NEWLINE_Z omogo\xc4\x8denjem trgovanja z emisijskimi kuponi, lahko dr\xc5\xbeave, industrije in drugi subjekti i\xc5\xa1\xc4\x8dejo najbolj stro\xc5\xa1kovno u\xc4\x8dinkovite na\xc4\x8dine za zmanj\xc5\xa1anje svojih emisij in sicer z vlaganjem v \xc4\x8distej\xc5\xa1e tehnologije ali kupovanjem kuponov od subjektov, ki \xc5\xbee razpolagajo s tak\xc5\xa1nimi tehnologijami in imajo posledi\xc4\x8dno prese\xc5\xbeek emisijskih kuponov.\n_START_SECTION_\nKako lahko trgovanje z emisijskimi kuponi zmanj\xc5\xa1a emisije?\n_START_PARAGRAPH_\nEmisijski kuponi ustvarjajo tr\xc5\xbei\xc5\xa1\xc4\x8de za zmanj\xc5\xa1evanje toplogrednih plinov s tistim trenutkom, ko dolo\xc4\x8dijo monetarno valuto stro\xc5\xa1kom onesna\xc5\xbeenja zraka. Emisije tako postanejo notranji stro\xc5\xa1ek neke dejavnosti in so vidni v bilanci stanja poleg stro\xc5\xa1kov surovin in drugih obveznosti ali sredstev.'